माता पिता की ओर से मुझ पर कोई दबाव नहीं था कि क्या बनना है। 'मैं अपनी हद तक अपने काम के लिए जिम्मेदार था। उनकी तरफ से कभी भी कोई दबाव नहीं रहा। वे मुझपर पूरा विश्वास करते थे कि मैं जो भी करूँगा, अच्छा ही करूँगा। मेरे अपने भीतर भी एक आत्मविश्वास था। डॉक्टर और इंजीनियर बनने की बात तो बाद की है, पढ़ने के विषयों में कामर्स लेना है या साइंस लेना है, इसका निर्णय भी मुझ पर ही था। इतना ही नहीं, दसवीं के बाद ग्यारवीं और डिग्री के स्तर पर भी सारे निर्णय लेने में मुझे पूरी आज़ादी दी गयी थी। अपने विषय चुनने की पूरी छूट थी। पैरेंट्स इतना ज़रूर कहते कि जो भी करना है अच्छे से ईमांदारी से करो।'